Diari Oficial de la Generalitat Valenciana


Sumari del DOGV 4046, del 19-07-2001 (2001/7150)

Informació pública de la modificació parcial número 3 del pla general i suspensió de les llicències d'edificació en l'àmbit determinat per la modificació proposada.
--------------------------------------------------------------------------------------------------------------------------------------------------------------------

### Dades del document

Número de DOGV
:   4046

Data del DOGV
:   19-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7150


Organisme emissor
:   Ajuntament de Calp

Tipus de document
:   Anunci

Informació pública de la modificació parcial número 3 del pla general i suspensió de les llicències d'edificació en l'àmbit determinat per la modificació proposada. [2001/M7150]
  
En virtut del que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en concordança amb el que preceptua l'article 102 del Text Refós aprovat pel Reial Decret Legislatiu 1/1992, de 26 de juny, i 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic el següent acord, adoptat pel Ple de l'Ajuntament de Calp, en sessió extraordinària i urgent, celebrada el dia 25 de juny de 2001:
  
«Primer
  
Sotmetre simultàniament a informació pública, per un període d'un mes, la modificació parcial número 3 del pla general, de modificació parcial del pla general en què mantenint els estàndards de qualitat, es possibilite l'obtenció de la zona arqueològica per l'administració municipal perquè, amb concurs de la Direcció General de Patrimoni, de forma negociada, per ocupació directa o via expropiació, puga permetre a l'Ajuntament de Calp, si escau, fer front a les compensacions que eventualment corresponguen als propietaris d'aquella zona afectats legalment i en aplicació del règim jurídic vigent d'acord amb el pla general del municipi, redactada per l'arquitecte municipal. S'anunciarà en el Diari Oficial de la Generalitat Valenciana i en un diari no oficial d'àmplia difusió a la localitat, durant el dit període. El projecte degudament diligenciat haurà d'estar depositat, per a consultar-lo públicament, en l'ajuntament.
  
Segon
  
Suspendre les llicències d'edificació en l'àmbit determinat per la modificació proposada, i concretament en les parcel·les assenyalades en el projecte de modificació parcial, de conformitat amb el que estableix l'article 152 del Reglament de Planejament de la Comunitat Valenciana.
  
Tercer
  
Aquesta modificació de les qualificacions del sòl queda afectada exclusivament per a fer front, si escau i eventualment, a les possibles indemnitzacions que es fixen en el corresponent expedient administratiu o judicial.
  
Quart
  
Publicar aquest acord en el Butlletí Oficial de la Província d'Alacant, en el Diari Oficial de la Generalitat Valenciana i en un dels diaris de major difusió de la província.»
  
Cosa que es fa pública perquè en prengueu coneixement i s'avisa que contra l'anterior resolució no pertoca interposar cap recurs, per tractar-se d'un acte de tràmit.